CELEX: 62010TN0321
Language: el
Date: 2010-08-04 00:00:00
Title: Υπόθεση T-321/10: Προσφυγή της 4ης Αυγούστου 2010 — SA.PAR. κατά ΓΕΕΑ — Salini Costruttori (GRUPPO SALINI)

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/25
            
         Προσφυγή της 4ης Αυγούστου 2010 — SA.PAR. κατά ΓΕΕΑ — Salini Costruttori (GRUPPO SALINI)
   (Υπόθεση T-321/10)
   ()
   2010/C 260/34
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: SA.PAR. Srl (Ρώμη, Ιταλία) (εκπρόσωποι: A. Masetti Zannini de Concina, M. Bussolotti και G. Petrocchi, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Salini Costruttori SpA (Ρώμη, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να δεχτεί την προσφυγή,
            
         
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 21ης Απριλίου 2010, καθόσον αφενός αντιβαίνει στα άρθρα 52, παράγραφος 1, στοιχείο β', και 53, παράγραφος 1, στοιχείο α', του κανονισμού για το κοινοτικό σήμα και αφετέρου είναι αναιτιολόγητη,
            
         
               —
            
            
               να καταδικάσει το ΓΕΕΑ στα δικαστικά έξοδα της παρούσας διαδικασίας και στα έξοδα της διαδικασίας ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «GRUPPO SALINI» (αίτηση καταχώρισης αριθ. 3 832 161), για υπηρεσίες των κλάσεων 36, 37 και 42.
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Η εταιρία SALINI COSTRUTTORI S.p.A.
   
      Σήμα του οποίου δικαιούχος είναι η αιτούσα την κήρυξη της ακυρότητας: Το παγκοίνως γνωστό σήμα στην Ιταλία, το σήμα de facto, το όνομα τομέα και η εταιρική επωνυμία SALINI, για υπηρεσίες των κλάσεων 36, 37 και 42.
   
      Απόφαση του τμήματος ακυρώσεως: Απόρριψη της αιτήσεως κηρύξεως της ακυρότητας.
   
      Απόφαση του τμήματος προσφυγών: Ακύρωση της προσβαλλομένης αποφάσεως και κήρυξη της ακυρότητας του κοινοτικού σήματος.
   
      Λόγοι ακυρώσεως: Παράβαση του άρθρου 53, παράγραφος 1, στοιχείο α', του κανονισμού 207/2009, για το κοινοτικό σήμα, σε συνδυασμό με το άρθρο 8, παράγραφοι 1, στοιχείο β', και 2, στοιχείο γ', του ίδιου κανονισμού, και παράβαση του άρθρου 52, παράγραφος 1, στοιχείο β', του κανονισμού αυτού, καθώς και έλλειψη αιτιολογιών.